RS ร่วงไม่หยุด! 3 เดือนราคาทรุด 47% ฟากโบรกฯยังแนะซื้อธุรกิจเด่นกลุ่มเป้า 35.50 บ.
RS ร่วงไม่หยุด 3 เดือนราคาทรุด 47% ฟากโบรกฯยังแนะซื้อธุรกิจเด่นกลุ่มเป้า 35.50 บ. โดยหุ้นปิดตลาดวันนี้(30พ.ค.) ที่ระดับ  18.00 บาท ลบ 2.10 บาท หรือ 10.45% ด้วยมูลค่าซื้อขาย 611.73 ล้านบาท
30 พ.ค. 2561

ผู้สื่อข่าวรายงานว่า บริษัท อาร์เอส จำกัด (มหาชน) หรือ RS ปิดตลาดวันนี้(30พ.ค.) ที่ระดับ  18.00 บาท ลบ 2.10 บาท หรือ 10.45% ด้วยมูลค่าซื้อขาย 611.73 ล้านบาท ราคาหุ้นปรับตัวลดลงต่อเนื่องตอลด 3 เดือนที่ผ่านมาโดยนับตั้งแต่หุ้นยืนที่ระดับ 34.00 บาท เมื่อวันที่26 ก.พ.61 จนถึงล่าสุดหุ้นปรับตัวลดลงแล้ว 47%

บล.บัวหลวง ระบุในบทวิเคราะห์ว่า ภาพเม็ดเงินโฆษณาในเดือนเม.ย. ยังคงปรับตัวลดลง 3% YoY แต่ระดับการปรับตัวลงน้อยกว่าในช่วงต้นปีที่ระดับ 6-7% โดยเม็ดเงินในสื่อดิจิตอลทีวียังคงปรับตัวได้ดี +24% YoY ในด้านของเรตติ้ง เรตติ้งช่อง 3 เริ่มปรับตัวลงมากลับสู่ระดับปกติหลังละครบุพเพสันนิวาสจบ และเรตติ้งช่องอื่นๆ เริ่มฟืนตัวเช่นเดียวกัน
สำหรับมาตรการช่วยเหลือที่ออกมาจากทางรัฐบาลทั้งการพักชำระใบอนุญาต 3 ปีและช่วยค่า MUX 50% 2 ปี คาดจะช่วยแบ่งเบาภาระผู้ประกอบการ โดยเฉพาะบริษัทที่ถือหลายใบอนุญาต เช่น BEC และ บริษัทที่มีปัญหาด้านการดำเนินงาน
ประเด็นบอลโลกในช่วงเดือน มิ.ย.-ก.ค. คาดจะหนุนให้ผู้ชมทีวีโดยรวมเพิ่มขึ้น ไม่ใช่เฉพาะช่องที่ฉาย โดยจากสถิติในอดีตเรตติ้งช่องอื่นๆ มีการปรับตัวขึ้นด้วยเช่นเดียวกัน
ในด้านของประเด็นการเลือกตั้งคาดเม็ดเงินโฆษณาจะเริ่มไหลเข้าสื่อ Mass ก่อนวันเลือกตั้ง 3-4 เดือน แต่เรามองว่าเม็ดเงินที่จะไหลเข้าสื่อนอกบ้านจะเร็วกว่านั้นในช่วง 6 เดือนก่อนการเลือกตั้ง ซึ่งจะหนุน Sentiment ของกลุ่มโดยรวมชอบ RS และ PLANB ที่สุดในกลุ่ม
บล.เออีซี ระบุในบทวิเคราะห์ว่า หุ้นที่งบ 1Q61 ออกมาดีและช่วง 2Q61 ยังมีโมเมนตัมโตต่อ : กลุ่ม รพ.(BDMS, BCH, RJH), กลุ่มค้าปลีก (BJC, MC), กลุ่มบันเทิง (RS, MAJOR, JKN), กลุ่มอสังหา (AP, SPALI, SC), กลุ่มโรงแรม (CENTEL, ERW)
RS (BUY:[email protected]): ช่วง 2Q61 คาดกำไรสุทธิโตทั้ง QoQ และ YoY หนุนด้วยรายได้ธุรกิจ MPC ที่โตเด่นและการแก้ปัญหาด้าน Supply Chain ของสินค้า H&amp;L บวกกับมีแผนเพิ่มพนักงาน Out Bound Call Center เพื่อทำการตลาดเชิงรุกมากขึ้นอีกทั้งเป็นหนึ่งในหุ้นที่ได้ประโยชน์จากวานนี้ คสช. ใช้ ม.44 อนุมัติแผนช่วยเหลือผู้ประกอบการดิจิตอลทีวีทั้งการพักชำระค่าใบอนุญาต 3 ปี และลดค่า MUX 50% 2 ปี+Upside 59.2% จึงแนะนำ “ซื้อ”